เซี่ยงไฮ้คอมโพสิตปิดบวก 15.06 จุด ขานรับกำไรภาคอุตสาหกรรม
เซี่ยงไฮ้คอมโพสิตปิดบวก 15.06 จุด ขานรับกำไรภาคอุตสาหกรรม
28 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 15.06 จุด หรือ 0.46% ปิดที่ 3,277.00 จุด ภายหลังจากที่จีนได้เปิดเผยข้อมูลกำไรในภาคอุตสาหกรรมที่ขยายตัวขึ้น
สำนักงานสถิติแห่งชาติจีนเปิดเผยว่า กำไรในภาคอุตสาหกรรมเดือนต.ค.เพิ่มขึ้น 9.8% เมื่อเทียบเป็นรายปี และเพิ่มขึ้นจากระดับเดือนก.ย. 7.7%
แถลงการณ์ของสำนักงานสถิติระบุว่า ตัวเลขที่ขยายตัวขึ้นนี้ เนื่องจากการขยายตัวที่รวดเร็วขึ้นของรายได้จากการขาย ราคาผู้ผลิตที่สูงขึ้น และการขยายตัวอย่างแข็งแกร่งของกำไรในภาคเคมี ถ่านหิน และอุปกรณ์ทั่วไป
                